b'\n_START_ARTICLE_\nKontrafon\n_START_PARAGRAPH_\nKontrafon er et dansk politisk, anti-kommercielt pladeselskab der startede i september 2011._NEWLINE_Kontrafon arbejder frivilligt, non-profit og efter DIY-konceptet, hvilket betyder at alt overskud der laves p\xc3\xa5 salget af plader g\xc3\xa5r til at producere nye plader. Det handler nemlig ikke om penge, men om musik med holdning. _NEWLINE_Alle udgivelser er trykt p\xc3\xa5 vinyl og kan desuden downloades gratis fra deres websted._NEWLINE_Kontrafon blev s\xc3\xb8sat for at give undergrundskunstnere med politiske vinkler en platform for at kunne komme ud med deres budskaber, for s\xc3\xa5ledes at f\xc3\xa5 en st\xc3\xb8rre del af undergrund til at tage stilling til samfundet._NEWLINE_Hos Kontrafon leverer kunstneren numrene til en udgivelse, hvorefter pladeselskabet s\xc3\xb8rger for produktion, distribution og reklame. _NEWLINE_For at opn\xc3\xa5 maksimal frihed er ingen kunstnere bundet til Kontrafon som pladeselskab, da de kun signes for den aktuelle udgivelse.'